stanford-oval/wikipedia huggingface dataset:
นิสสัน จีที-อาร์

| นิสสัน จีที-อาร์ (R35) |
| --- | --- |
นิสสัน จีที-อาร์ (ปี 2017)
ภาพรวม
บริษัทผู้ผลิต: นิสสัน
เริ่มผลิตเมื่อ: ธันวาคม ค.ศ. 2007–ปัจจุบัน
รุ่นปี: ค.ศ. 2009–2024
แหล่งผลิต: คามิโนกาวะ, โทชิงิ, ญี่ปุ่น (Nissan Motor Co., Ltd.)
ผู้ออกแบบ: ภายนอก: Hirohisa Ono ภายใน: Akira Nishimura หัวหน้าการออกแบบ: Hiroshi Hasegawa ผู้อำนวยการออกแบบ: Shiro Nakamura
ตัวถังและช่วงล่าง
ประเภท: รถยนต์นั่งสมรรถนะสูง (Sports car) แกรนด์ทัวริ่ง (S)
รูปแบบตัวถัง: 2 ประตู (2+2 ที่นั่ง) แบบคูเป
โครงสร้าง: เครื่องวางลำหน้า, ขับเคลื่อนสี่ล้อ
แพลตฟอร์ม: Premium Midship
จำนวนประตู: 2 แบบบานเปิดธรรมดา
ระบบส่งกำลัง
เครื่องยนต์: 3.8 L VR38DETT ทวินเทอร์โบร์ วี6 (V6)
กำลัง: 487 แรงม้า (2550–2552) 492 แรงม้า (2553) 537 แรงม้า (2554–2555) 553 แรงม้า (2556–2559) 573 แรงม้า (2560–ปัจจุบัน) 608 แรงม้า (นิสโม & Track Edition) 720 แรงม้า (GT-R50)
ระบบเกียร์: เกียร์อัตโนมัติดูโอคลัช BorgWarner GR6Z30A 6 จังหวะ
มิติ
ระยะฐานล้อ: 2,780 mm (109.4 in)
ความยาว: ค.ศ. 2009–2010: 183.3 in (4,656 mm) ค.ศ. 2011 – 2022: 183.9 in (4,671 mm) ค.ศ. 2023 – ปัจจุบัน: 185.4 in (4,709 mm)
ความกว้าง: ค.ศ. 2009–2010 & 2013–2022: 74.6 in (1,895 mm) ค.ศ. 2011–2012: 74.9 in (1,902 mm) ค.ศ. 2023 – ปัจจุบัน: [convert: %s]%s
ความสูง: ค.ศ. 2009–2010 & 2013–2022: 53.9 in (1,369 mm) ค.ศ. 2011–2012: 54.0 in (1,372 mm) ค.ศ. 2023 – ปัจจุบัน: [convert: %s]%s
น้ำหนัก: 1,740 kg (3,840 lb)
ระยะเหตุการณ์
รุ่นก่อนหน้า: นิสสัน สกายไลน์ จีที-อาร์ (R34)
นิสสัน จีที-อาร์ (อังกฤษ:Nissan GT-R) หรือชื่อในทางเทคนิค R35 เป็นรถยนต์นั่งสมรรถนะสูง เครื่องยนต์ลำหน้า ขับเคลื่อน 4 ล้อ (AWD) 2 ประตู 2+2 ที่นั่ง ผลิตโดยบริษัทนิสสัน จากประเทศญี่ปุ่น จีที-อาร์ เปิดตัวครั้งแรกในวันที่ 6 ธันวาคม ปี ค.ศ. 2007 ที่ประเทศญี่ปุ่น และที่สหรัฐอเมริกา ในวันที่ 1 กรกฎาคม ปี ค.ศ. 2008 ส่วนประเทศอื่นๆ ในเดือน มีนาคม ปี ค.ศ. 2009 ได้รับการออกแบบโดย ชิโร นากามูระ (Shiro Nakamura)
นิสสัน จีที-อาร์ จึงอาจกล่าวได้ว่า เป็นรถซูเปอร์คาร์ ไม่กี่คันที่มาจาก ประเทศญี่ปุ่น ที่สามารถเทียบชั้นได้กับ ซูเปอร์คาร์ยี่ห้อดังในยุโรปเช่น เฟอร์รารี่,ลัมโบร์กีนี,ปอร์เช่ เป็นต้น จึงทำให้ภาพพจน์รถยนต์ของญี่ปุ่นดูสูงขึ้นมาก เพราะนิสสันจีที-อาร์ เป็นรถคันเดียวของเยอรมันที่สามารถเป็นรถคูเป้ ที่เร็วที่สุดของโลกได้ เมื่อเทียบกับแต่ก่อนที่ รถจากญี่ปุ่นขึ้นชื่อเป็นรถราคาถูก ด้อยคุณภาพ ไม่สามารถเทียบชั้นได้กับ รถในสหรัฐ และ รถในยุโรป
นิสสัน จีที-อาร์ ได้รับการบันทึกในกินเนสบุ๊ค ปี ค.ศ. 2011 ว่า เป็นรถสี่ที่นั่งที่มีอัตราเร่งเร็วที่สุดในโลก (Fastest 0–60 mph acceleration by a four seater production car) แต่ถึงอย่างไรก็ดีปัจจุบันสถิตินี้ถูกลบไปแล้ว โดยเฟอร์รารี่ เอฟ12เบอร์ลิเนตต้า ที่เข้ามาครองอันดับ 1 แทน
ประวัติ

ระหว่างปี 2512–2517 และระหว่างปี 2532–2545 นิสสัน ได้ผลิตรถที่มีสมรรถนะสูงที่ต่อยอดมาจาก นิสสัน สกายไลน์ คูเป้ ได้ใช้ชื่อว่านิสสัน สกายไลน์ จีที-อาร์ โดยรถคันนี้ได้พิสูจน์ว่าเป็นสัญลักษณ์ของนิสสัน และได้ประสบผลสำเร็จทางด้านชื่อเสียงและรางวัลมากมายไม่ว่าจะอยู่บนถนนหรืออยู่ในสนามแข่ง นิสสัน จีที-อาร์ เป็นรุ่นที่ไม่ได้สร้างอยู่บนพื้นฐานของสกายไลน์อีกต่อไป แต่ได้การวิวัฒนาการมาจากนิสสัน สกายไลน์  จีที-อาร์ (โดนนิสสัน สกายไลน์นั้น เปลี่ยนมาเป็นรถบ้านและได้ขายในชื่อ อินฟินิตี้ จี35)
นิสสัน จีที-อาร์ เป็นรถรุ่นใหม่ที่ได้รับการออกแบบรูปแบบตัวรถให้คล้ายกับรุ่นสกายไลน์  จีที-อาร์ คือขับเคลื่อนสี่ล้อ เครื่องยนต์เทอร์โบคู่ 6 สูบ และมีไฟท้ายเป็นวงกลมสี่วง ส่วนระบบเลี้ยวทั้งสี่ล้อ HICAS ของสกายไลน์ จีที-อาร์ ได้ถูกถอดออกไป และเครื่องยนต์เก่าของสกายไลน์ จีที-อาร์ RB26DETT ก็ได้ถูกแทนที่ด้วยเครื่องยนต์ใหม่ VR38DETT. เมื่อจีที-อาร์นั้น ได้ออกแบบให้คล้ายคลึงกับสกายไลน์แล้ว รหัสตัวถึงก็จึงคล้ายกันกับสกายไลน์คือ CBA-R35, หรือเรียกสั้นๆ ว่า 'R35' (CBA เป็นคำนำหน้าสำหรับมาตรฐานการปล่อยมลพิษ) ซึ่งรหัสนี้เป็นรูปแบบการตั้งรหัสที่คล้ายกันกับสกายไลน์ จีที-อาร์รุ่นก่อนๆ และจีที-อาร์ รุ่นนี้ก็ยังได้รับฉายาตามรุ่นพี่สกายไลน์คือ ก็อตซิลล่า โดยฉายานี้ได้รับการแต่งตั้งให้โดยนิตยสาร Wheels จากประเทศออสเตรเลียในฉบับเดือนกรกฎาคม พ.ศ. 2532
ประวัติ > คอนเซ็ปต์

รถคอนเซ็ปต์ของจีที-อาร์ มี 2 คันที่ได้แสดงให้ชมในงานโตเกียวมอเตอร์โชว์ก่อนที่จะเผยโฉมจริง คอนเซ็ปต์แรกนั้นได้ไปแสดงที่งานโตเกียว มอเตอร์โชว์เมื่อปี ค.ศ. 2001 โดยคอนเซ็ปต์แรกของจีที-อาร์นั้นมีรูปร่างที่ทันสมัยเพื่อให้ทราบว่าจีที-อาร์ในศตวรรษที่ 21 จะมีการออกแบบคล้ายๆ แบบนี้ ต่อมาในปี ค.ศ. 2005 ที่งานโตเกียว มอเตอร์โชว์ นิสสันได้เผยโฉมคอนเซ็ปต์จีที-อาร์รุ่นที่ 2 โดยนิสสันได้กล่าวว่าจีที-อาร์เวอร์ชันผลิตจริงจะมีพื้นฐานและรูปร่างคล้ายกับคอนเซ็ปต์นี้ประมาณ 80–90%
โฉมผลิตจริง > รุ่นโฉมผลิตจริง

โฉมผลิตจริงของจีที-อาร์นั้น ได้เปิดตัวครั้งแรกในงานโตเกียว มอเตอร์โชว์ ปี ค.ศ. 2007 และเริ่มทำการตลาดในตลาดญี่ปุ่นเมื่อวันที่ 6 เดือนธันวาคม ค.ศ. 2007 หลังจากทำการตลาดที่ญี่ปุ่นเป็นเวลา 6 เดือน ประเทศสหรัฐอเมริกาก็ได้เริ่มทำการตลาดอย่างเป็นทางการเมื่อวันที่ 7 กรกฎาคม ค.ศ. 2008 ส่วนประเทศแคนาดาได้ทำการตลาดในเดือนกรกฎาคม ค.ศ. 2008 และประเทศฝั่งยุโรปได้ทำการตลาดเมื่อเดือนมีนาคม ค.ศ. 2009
โฉมผลิตจริง > รุ่นโฉมผลิตจริง > การออกแบบ

Shirō Nakamura หัวหน้าแผนกการออกแบบของนิสสัน ได้ทำให้จีที-อาร์รุ่นนี้มีลักษณะคล้ายไจแอนท์โรบอตจากการ์ตูนเรื่องกันดั้ม
Nakamura ได้กล่าวไว้ว่า: "จีที-อาร์เป็นรถที่มีเอกลักษณ์เฉพาะตัว เนื่องจากไม่ได้มีการลอกเลียนการออกแบบแบบรถสปอร์ตฝั่งยุโรป และรถรุ่นนี้จะสะท้อนให้เห็นถึงประเพณีของญี่ปุ่นอย่างแท้จริง"
โพลีโฟนีดิจิตัล สตูดิโอผู้สร้างเกมแข่งรถ แกรนทัวริสโม ได้ถูกจ้างให้มีส่วนร่วมในการออกแบบหน้าจอมัลติฟังก์ชันของนิสสัน จีที-อาร์
โฉมผลิตจริง > 2017 ปรับโฉม

บริษัท นิสสัน มอเตอร์ เปิดตัวรถสปอร์ตตัวแม่ GT-R ใหม่ โมเดล 2017 เปิดตัวครั้งแรกที่งาน New York International Auto Show (NYIAS) Nissan GT-R เปิดซูปเปอร์คาร์สู่ตลาดในปี 2007 ดีไซน์ภายนอกสำหรับ นิสสัน GT-R ได้รับการปรับโฉมใหม่ให้ทันสมัยขึ้น แต่ก็มีเค้าเดิมที่เป็นเอกลักษณ์อยู่ กระโปรงและกระจังหน้าเงาด้านแบบวีโมชั่นใหม่ ใหญ่ขึ้นเพื่อระบายความร้อน เปลี่ยนลายกระจังเป็นช่องถี่มากขึ้น ส่วนล่างของกันชนทั้งด้านหน้าและหลัง ดีไซน์ใหม่ทั้งหมด ได้กลิ่นรถแข่งมาแต่ไกล
โครงสร้างตัวถัง การออกแบบให้อากาศไหลผ่านได้ดีขึ้น มีช่องระบายอากาศด้านข้าง ถัดไปจากปลายท่อไอเสีย โดยไฟท้ายแบบนิสสันรูปวงแหวน 4 ดวง ถูกต้องตามหลักแอร์โรไดนามิกส์ สำหรับเครื่องยนต์ใส่วี 6 ขนาด 3.8 ลิตร กำลัง 565 แรงม้า ม้าเพิ่มมา 20 ตัว จากรุ่นก่อน GT-R 2016 ที่มี 545 แรงม้า และระบบเทอร์โบคู่ ระบบเกียร์แบบดูอัลคลัทช์ 6 สปีด ระบบระบายไอเสียเป็นท่อไอเสียใช้ไทเทเนียม ดีไซน์ภายในห้องโดยสาร GT-R 2017 แผงคอนโซลหน้า และหน้าปัดใช้วัสดุหนังชั้นดี ตัดเย็บด้วยความประณีตโดยทีมช่างฝีมือ Takumi สไตล์ Horizontal Flow มีระบบอินโฟเทนเมนท์รุ่นใหม่ หน้าจอดิสเพลย์แบบทัชสกรีน ขนาด 8 นิ้ว ปรับลดสวิตช์ปุ่มเหลือเพียง 11 ปุ่ม ทำให้การใช้งานง่ายขึ้น รวมถึงแพดเดิ้ลชิฟท์ที่พวงมาลัย
Nissan GT-R 2017 ภายในเพิ่มความหรูหราด้วยการใช้หนัง Nappa หุ้มแดชบอรด์ ห้องโดยสารมีให้เลือก 3 สี ได้แก่ น้ำตาล ราคุดา แทน, แดง แอมเบอร์ เรด และ ครีม ไอวอรี่ สำหรับกำหนดการส่งมอบ Nissan GT-R 2017 ประมาณช่วงกลางปี 2020 ไม่นานเกินรอ...
โฉมผลิตจริง > นิสสัน จีที-อาร์50 by Italdesign

แผนสำหรับ Nissan และ Italdesign คาดว่าจะเปิดตัวรุ่น GT-R50 ภายในงาน Geneva Motor Show ในเดือนมีนาคม แต่งานได้ถูกยกเลิกจากสถานการณ์ไวรัสโคโรน่า จึงเปลี่ยนแผนในการเปิดตัว รถที่ถูกผลิตจำกัดเพียง 50 คันเท่านั้นและคันแรกจะถูกส่งมอบให้กับผู้ซื้อในช่วงปลายปีนี้
Nissan GT-R50 By Italdesign ที่จะมีเพียง 50 คันทั่วโลก ซึ่งในแต่ละคันนั้นจะมีเอกลักษณ์เฉพาะตัวเพื่อความพิเศษ  เนื่องจากรุ่นนี้เป็นรุ่นพิเศษที่เฉลิมฉลองครบรอบ 50 ปีของ GT-R เมื่อปี 2019 จึงสร้าง GT-R50 By Italdesign ขึ้นมา โดยมีพื้นฐานมาจาก Nissan GT-R R35 Nismo ดังนั้นจึงมาพร้อมกับเครื่องยนต์ V6 เทอร์โบคู่ ขนาด 3.5 ลิตร ที่สร้างขึ้นด้วยมือและได้มีการปรับแต่งเครื่องยนต์ โดย  Nismo ทำให้ได้กำลังสูงถึง 710 แรงม้าและแรงบิด 780 นิวตันเมตร
โฉมผลิตจริง > 2020 จีที-อาร์ 50th Anniversary Edition

นิสสัน ประเทศไทย ประกาศเปิดตัวนำ Nissan GT-R 50th Anniversary มาจัดแสดง ณ Motor Expo 2019 โดยราคาจะอยู่ที่ 11,300,000 บาท  มาพร้อมความหรูหราและสปอร์ต ขนาดเครื่องยนต์ 3.8 ลิตร พร้อมความเร็วสูงสุดที่ 300 กม./ชม. ถือว่าเป็นรุ่นพิเศษ ฉลองครบรอบ 50 ปี ของรหัสแรง GT-R
โฉมผลิตจริง > 2022 Nissan GT-R Series / จีที-อาร์ T-Spec

ล่าสุด นิสสัน มอเตอร์ ประเทศไทย สวมบทเสือปืนไว นำเข้า Nissan GT-R MY2022 โดยแนะนำทั้ง 2 รุ่นเริ่มที่รุ่นพิเศษ T-spec มาจากปรัชญาของจีที-อาร์ ในการเป็นผู้นำ และผู้กำหนดเวลา โดยได้รับแรงบันดาลใจจากคำว่า “trend” และ “traction” ที่หมายถึงการยึดเกาะถนน ในฐานะผู้กำหนดเทรนด์ จีที-อาร์ ถูกสร้างขึ้นเพื่อให้ล้ำหน้าอยู่เสมอ และมีสมรรถนะของรถในการขับขี่ด้วยการยึดเกาะที่ยอดเยี่ยม โดยทีมวิศวกรได้มุ่งมั่นทำงานอย่างหนักมาโดยตลอด ดังนั้นรถรุ่นนี้จึงโดดเด่นด้านการยึดเกาะถนนอย่างแท้จริง
รุ่นพิเศษ Nissan GT-R T-Spec มาพร้อมสปอยเลอร์หลังแบบคาร์บอนไฟเบอร์ มีตราสัญลักษณ์รุ่น ที-สเปค ลิมิเต็ด อิดิชั่น ที่ด้านหน้าและด้านหลัง ล้ออัลลอยฟอร์จจาก RAYS สีบรอนซ์ขนาด 20 นิ้ว พร้อมยางรันแฟลต ขนาด 255/40ZRF20 สำหรับล้อหน้า และ 285/35ZRF20 สำหรับล้อหลัง ส่วนรุ่น Premium Luxury ยังคงเดิมไม่ว่าจะเป็นล้ออัลลอยขนาดใหญ่แบบ Super Light Weight ขนาด 20 นิ้ว พร้อมยางรันแฟลต ขนาด 255/40ZRF20 สำหรับล้อหน้า และ 285/35ZRF20 สำหรับล้อหลัง
Nissan GT-R MY2022 ทั้ง 2 รุ่นมาพร้อมกับการรับประกันครอบคลุมระยะเวลา 3 ปี หรือ 100,000 กิโลเมตร พร้อมบริการช่วยเหลือฉุกเฉินบนท้องถนนตลอด 24 ชั่วโมง จะได้รับความอุ่นใจจากบริการหลังการขายแบบเอ็กซ์คลูซีฟของนิสสัน โดยเปิดให้จองแล้ววันนี้ที่นิสสัน กรุงไทย (สำนักงานใหญ่) รามอินทรา กม.4 ผู้จำหน่ายและให้บริการอย่างเป็นทางการตามมาตรฐานศูนย์บริการรถยนต์สมรรถนะสูงของนิสสัน หรือ Nissan High-Performance Center – NHPC โดย Nissan GT-R T-Spec คันแรก พร้อมส่งมอบให้กับลูกค้าชาวไทยภายในเดือนธันวาคม 2564 และสามารถพบ Nissan GT-R T-Spec ในงาน Motor Expo 2021 และมีราคาจำหน่ายดังนี้
- รุ่น T-spec edition ราคา 12,200,000 บาท
- รุ่น Premium Luxury editon ราคา 10,700,000 บาท
โฉมผลิตจริง > ยุติการจำหน่ายในรุ่นตลาดส่งออก

ทำตลาดมายาวนาน 15 ปี โดยไม่มีวี่แววว่าจะมีเจนใหม่มาสานต่อความเกรียงไกรของเจ้าก็อตซิล่าหน้าหยกอย่าง Nissan GT-R R35
ก่อนหน้านี้ ญี่ปุ่น ออสเตรเลีย อเมริกา ยุโรป ไทย และประเทศอื่นๆ เปิดตัว Nissan GT-R MY2022 ไป แต่พอมาต้นปีต่างทยอยหยุดการจำหน่ายเริ่มที่ออสเตรเลียที่หยุดเพราะไม่ผ่านมาตรฐานความปลอดภัยที่เข้มงวดในส่วนมาตรฐานการชนด้านข้าง มาถึงกลุ่มประเทศยุโรปที่ยุติการขายในเดือนมีนาคมที่ผ่านมาไม่ว่าจะเป็นเนเธอร์แลนด์หยุดขายเพราะค่าตัวที่สูงไป อิตาลี สเปน ไม่ขายเพราะไม่ผ่านมาตรฐานมลพิษไอเสียที่เข้มวด ส่วนเยอรมนี กับ เบลเยี่ยม ยังขายและอาจเป็นล็อตสุดท้าย
เกี่ยวกับเรื่องนี้ เป็นข้อมูลจากสื่อฯ autoblog.nl ในประเทศเนเธอร์แลนด์ที่ระบุว่า ในตอนนี้เหล่าดีลเลอร์ หรือผู้แทนจำหน่ายรถยนต์ Nissan ในทวีปยุโรป ต่างพากันทยอยปิดรับจอง Nissan GT-R กันไปบ้างแล้วด้วยหลายเหตุผล ไม่ว่าจะเป็นตัวประเทศเนเธอร์แลนด์เอง ที่เลิกขายเพราะรถขายไม่ออก เนื่องจากมีราคาวางจำหน่ายสูงเกินไป (อาจด้วยกำแพงภาษีท้องถิ่น)
ส่วนในประเทศอิตาลี ประเทศสเปน และอื่นๆ ก็ต้องเลิกขายเพราะตัวรถไม่ผ่านมาตรฐานมลพิษที่เข้มงวดมากขึ้นในปี 2022 เหลือเพียงประเทศเยอรมัน และเบลเยียมเท่านั้น ที่ยังเปิดรับจองตัวรถรุ่นนี้ แต่คาดว่าอาจเป็นล็อตสุดท้ายแล้ว
แต่หากข้ามทวีปมายังประเทศออสเตรเลียเอง เจ้า Nissan GT-R ก็ไม่สามารถทำตลาดในประเทศดังกล่าวได้ด้วยเช่นกัน ทว่าไม่ใช่เหตุผลเรื่องมลพิษ แต่เป็นเหตุผลจากการที่มันไม่ผ่านมาตรฐานด้านความปลอดภัย
ล่าสุดถึงคิวบ้านเกิดที่ประเทศญี่ปุ่น เมื่อเว็บไซต์ Nissan ญี่ปุ่นประกาศกลางหน้าเพจ Nissan GT-R โดยตรงว่าเราได้หยุดรับจอง Nissan GT-R MY2022 เนื่องด้วยจำนวนที่ลูกค้าจองมาตรงกับเป้าจำนวนที่ตั้งไว้อย่างพอดี จึงตัดสินใจหยุดรับจองอย่างเป็นทางการและจะดำเนินการส่งมอบอย่างเร็วที่สุด
ประเทศญี่ปุ่น ถือเป็นหนึ่งในไม่กี่ประเทศ ที่ Nissan GT-R R35 ยังคงถูกวางจำหน่ายและทำตลาดที่นั่นด้วยรถสเป็คโมเดลปี 2022 แต่หลังผ่านเวลาไปแค่เพียง 4 เดือนเศษๆ ตอนนี้ทาง Nissan ประเทศญี่ปุ่น ก็ได้ขึ้นข้อมูลบนหน้าเว็บไซต์ของตนแล้วว่าพวกเขาได้ตัดสินใจปิดการรับจองรถสปอร์ตสมรรถนะสูงคันนี้ เนื่องจาก “ยอดจองเต็มโควต้าการผลิตที่วางแผนจะขายในปีนี้” แล้วเป็นที่เรียบร้อย
แน่นอน แม้ GT-R R35 รุ่นปี 2022 ที่มี 2 สเป็คหลักๆ ได้แก่ Premium Edition T-Spec และ Track Edition Engineered by Nismo T-spec จะถูกแบ่งโควต้าการผลิตไปวางจำหน่ายในต่างประเทศด้วย โดยเฉพาะกับตัวแรกที่ถูกแบ่งโควต้าการผลิต 25 จาก 100 คัน มาวางจำหน่ายในประเทศไทยเรา (ส่วนแบ่งโควต้ามากที่สุดในโลก หากไม่นับประเทศญี่ปุ่น) แต่ก็มีข้อมูลออกมาระบุว่ารถทั้งหมดได้ถูกจับจองจนเต็มโควต้าไปตั้งแต่การเปิดจองในช่วงไม่กี่สัปดาห์แรกนับตั้งแต่เปิดตัวไปแล้วเช่นกัน
ส่วนรถ GT-R R35 รุ่นย่อยอื่นๆ เช่น Pure Edition, Black Edition, หรือรุ่นที่มีการเปิดให้ลูกค้าชาวไทยได้จับจองกันพร้อมกับร่าง T-Spec อย่าง Premium Luxury Edition อันที่จริงแล้วมันคือตัวรถรุ่นปี 2021 ซึ่งเบื้องต้น ในตอนนี้ทาง Nissan ประเทศญี่ปุ่น ยังไม่ได้มีการให้ข้อมูลว่าพวกเขาได้ปิดรับจองพวกมันไปด้วยหรือไม่ ? เพราะหน้าเว็บก็ยังคงขึ้นลิสต์รายชื่อของรถรุ่นนี้เอาไว้อยู่
นอกจากนี้ในประเทศสหรัฐอเมริกา ที่แม้จะไม่ได้มีการขายรถ GT-R R35 สเป็คปี 2022 เลยแต่แรก ในปัจจุบันก็ดูเหมือนว่าจะยังคงเปิดรับจองตัวรถรุ่นปี 2021 อยู่ เช่นเดียวกับในประเทศไทย ที่ยังไม่มีการอัปเดตข้อมูลว่าพวกเขาได้ทำการปิดจองตัวรถ Premium Luxury Edition ไปแล้วหรือยัง ?
โฉมผลิตจริง > ปรับโฉมครั้งที่ 2 (2024)

ปรับโฉมรอบที่ล้าน! Nissan GT-R (R35) Minor Change รุ่นปี 2024 กับการปรับโฉมใหม่และยกระดับการขับขี่ให้ดีขึ้น
Nissan GT-R ตัวถัง R35 เปิดตัวที่ญี่ปุ่นครั้งแรกช่วงเดือนธันวาคมปี 2007 จนมาถึงปัจจุบัน ซึ่งตอนนี้กำลังก้าวเข้าสู่ปีที่ 16 แล้ว แต่ ณ ตอนนี้ก็ยังไร้วี่แววของเจเนเรชั่นใหม่ที่มาแทน R35 ซึ่งล่าสุด Nissan ก็ขอทำการปรับโฉมให้ GT-R R35 อีกรอบ ซึ่งถือว่าเป็นการปรับโฉมรอบที่ 3 แล้ว พร้อมยกระดับตัวรถและคุณภาพการขับขี่ให้ดีขึ้นไปอีก และแน่นอนตัวพิเศษ 2 รุ่นคือ Nissan GT-R Premium Edition T-spec และ Nissan GT-R NISMO Special edition
ภายนอกมากับกันชนหน้าดีไซน์ใหม่ที่แยกส่วนกระจังหน้าและช่องระบายอากาศกันชนหน้าเหมือนสมัย R34 พร้อมทั้งออกแบบไฟตัดหมอกใหม่เป็นดีเทล 6 เหลี่ยมซึ่งดูทันสมัยขึ้น ส่วนด้านท้ายก็มีการออกแบบกันชนท้ายใหม่ ยิ่งในตัวแรงอย่าง NISMO จะมีการออกแบบทั้งกันชนหน้าและท้ายให้ดุดันกว่าโฉมมาตรฐานเยอะทีเดียว มีช่องระบายอากาศซุ้มล้อหน้าและสปอยเลอร์หลังขนาดใหญ่อีกด้วย
ภายในไม่มีการปรับดีไซน์แต่อย่างใด แต่เน้นไปที่การปรับแต่งห้องโดยสารใหม่ โดยเฉพาะในรุ่น NISMO นั้นจะได้เบาะนั่งแบบบัคเก็ตซีทเสริมคาร์บอนที่ด้านหลังใหม่จาก Recaro ปรับเพื่อเพิ่มคุณภาพการขับขี่ ให้ความรู้สึกเป็นหนึ่งเดียวกับตัวรถและความสะดวกสบายที่เพิ่มขึ้น
ส่วนขุมพลังยังคงมีทางเลือก 2 แบบ คือ
- โฉมมาตรฐาน : เครื่องยนต์เบนซินรหัส VR38DETT ความจุ 3.8 ลิตร V6 Twin-Turbocharged DOHC ให้พละกำลังสูงสุด 570 แรงม้าที่ 6,800 รอบ/นาที แรงบิดสูงสุด 637 นิวตันเมตรที่ 3,800-5,800 รอบ/นาที 
- ตัวแรง NISMO : เครื่องยนต์เบนซินรหัส VR38DETT ความจุ 3.8 ลิตร V6 Twin-Turbocharged DOHC ให้พละกำลังสูงสุด 600 แรงม้าที่ 6,800 รอบ/นาที แรงบิดสูงสุด 652 นิวตันเมตรที่ 3,600-5,600 รอบ/นาที 
ทั้งหมดส่งกำลังด้วยเกียร์อัตโนมัติ Dual Clutch GR6 พร้อมระบบขับเคลื่อน 4 ล้อ
การปรับแต่งทางวิศวกรรมอื่น ๆ นั้น รถมีการปรับปรุงแอโร่ไดนามิกใหม่ พร้อมยกระดับคุณภาพการขับขี่ให้ดีขึ้น ปรับปรุงการเก็บเสียงและแรงสั่นสะเทือนให้เข้ามาภายในห้องโดยสารน้อยลงเพื่อเพิ่มความสบายในการขับขี่
ในรุ่น T-Spec จะติดตั้งระบบช่วงล่างแบบพิเศษพร้อมดิสก์เบรกคาร์บอน มอบการขับขี่ที่นุ่มนวลและการตอบสนองการควบคุมที่ดีเยี่ยม
GT-R NISMO ใช้เทคโนโลยีการขับขี่แบบรถแข่งให้เกิดประโยชน์สูงสุด ทั้งการปรับปรุงแอไร่ไดนามิก ปรับช่วงล่าง และเพิ่มเฟืองท้ายลิมิเต็มสลิปบริเวณเฟืองท้ายตัวหน้า พิเศษใน GT-R NISMO Special edition จะมีการใช้ชิ้นส่วนเครื่องยนต์ที่มีสมดุลน้ำหนักแม่นยำสูง เช่น แหวนลูกสูบ ก้านสูบ เพลาข้อเหวี่ยง และฝากระโปรงหน้าทำจากคาร์บอนพิเศษเฉพาะของ NISMO ที่เคลือบใส (พร้อมท่อระบายอากาศ NACA ที่ฝากระโปรง)
Nissan GT-R ใหม่จะริ่มจำหน่ายช่วงฤดูใบไม้ผลิหรือประมาณเดือนมีนาคมปีนี้ ส่วนรุ่น NISMO จะวางจำหน่ายช่วงฤดูร้อนหรือกลางปีนี้ สำหรับลูกค้าชาวไทย คาดว่า Nissan บ้านเราก็คงนำเข้ามาขายเช่นเดิม แต่จะมาตอนไหนต้องติดตาม
จำนวนที่ผลิตในแต่ละปี

| ปฏิทิน ปี (ค> ศ.) | จำนวนรถที่ผลิต (สหรัฐ) | จำนวนรถที่ผลิต (Canada) | จำนวนรถที่ผลิต (ญี่ปุ่น) | จำนวนรถที่ผลิต (ยุโรป) |
| --- | --- | --- | --- | --- |
| 2007 | — | — | 807 | — |
| 2008 | 1730 | 137 | 4871 | 1 |
| 2009 | 1534 | 133 | 531 | 1987 |
| 2010 | 1,426 | 145 | 482 | 2,837 |
| 2011 | 318 | 34 | 224 | 769 |
| 2012 | 1,266 | 90 | 664 | 1,069 |
| 2013 | 1,416 | 93 | 569 | 1,078 |
| 2014 | 1,587 | 132 | 611 | 559 |
| 2015 | 1,668 | 137 | 741 | 778 |
| 2016 | 824 | 160 | 833 | 742 |
| 2017 | 1,069 | 249 | 1,660 | 1,866 |
| 2018 | 363 | 95 | 445 | 311 |
| 2019 | 331 | 53 | 448 | 435 |
| 2020 | 303 | 39 | 944 | 342 |
| 2021 | 228 | 58 | 790 | 200 |
| 2022 | 56 | n/a | n/a | 36 |
| รวมทั้งหมด | 16,819 | 1,555 | 21,733 | 13,010 |
ข้อมูลทางเทคนิค

| รุ่นปี | โครงสร้าง | เครื่องยนต์ | กำลัง kW (PS; แรงม้า) | แรงบิด Nm (lb⋅ft) | อัตราเร่ง 0-100 กม> /ชม. 0–97 km/h 0–60 mph (วินาที) | 400 m 1⁄4 ไมล์ (seconds) | ความเร็วสูงสุด | สถิติทำเวลาในสนามNürburgring (minutes) | การกระจายน้ำหนัก | ระบบเบรก | ค่าสัมประสิทธิ์แรงเสียดทาน |
| --- | --- | --- | --- | --- | --- | --- | --- | --- | --- | --- | --- |
| 2009–2010 (CBA–R35) | Nissan Premium Midship | ขนาด 3.8 ลิตร VR38DDTT V6 | 487; 480 (358) ที่ 6,400 rpm | 430 (583) ที่ 3,200–5,200 rpm | 3.2 s | 11.6 s | 315 km/h (196 mph) | 7:26.70 | 54 : 46 (หน้า : หลัง) | Brembo, 6 (front), 4 (rear) piston calipers, full-floating, ventilated and drilled rotors | 0.27 แม่แบบ:Cd |
| 2009–2010 (CBA–R35) | Nissan Premium Midship | ขนาด 3.8 ลิตร VR38DDTT V6 | 492; 485 (362) ที่ 6,400 rpm | 434 (588) ที่ 3,200–5,200 rpm | 3.2 s | 11.3 s | 318 km/h (197 mph) | 7:26.70 | 54 : 46 (หน้า : หลัง) | Brembo, 6 (front), 4 (rear) piston calipers, full-floating, ventilated and drilled rotors | 0.27 แม่แบบ:Cd |
| 2011–2016 (DBA–R35) | Nissan Premium Midship | ขนาด 3.8 ลิตร VR38DDTT V6 | 537; 530 (395) ที่ 6,400 rpm | 448 (607) ที่ 3,200–5,200 rpm | 2.8 s | 11.0 s | 320 km/h (199 mph) | 7:24.22 | 54 : 46 (หน้า : หลัง) | Brembo, 6 (front), 4 (rear) piston calipers, full-floating, ventilated and drilled rotors | 0.26 แม่แบบ:Cd |
| 2011–2016 (DBA–R35) | Nissan Premium Midship | ขนาด 3.8 ลิตร VR38DDTT V6 | 552; 544 (406) ที่ 6,400 rpm | 463 (628) ที่ 3,200–5,800 rpm | 2.7 s | 10.7 s | 330 km/h (205 mph) | 7:18.6 | 54 : 46 (หน้า : หลัง) | Brembo, 6 (front), 4 (rear) piston calipers, full-floating, ventilated and drilled rotors | 0.26 แม่แบบ:Cd |
| 2017–ปัจจุบัน (4BA–R35) | Nissan Premium Midship | ขนาด 3.8 ลิตร VR38DDTT V6 | 572; 565 (421) ที่ 6,800 rpm | 467 (633) ที่ 3,300–5,800 rpm | 2.7 s | 10.7 s | 330 km/h (205 mph) | – | 54 : 46 (หน้า : หลัง) | Brembo, 6 (front), 4 (rear) piston calipers, full-floating, ventilated and drilled rotors | 0.26 แม่แบบ:Cd |
| 2015–2019 Nismo | Nissan Premium Midship | ขนาด 3.8 ลิตร VR38DDTT V6 | 447 (600) | 652 (481) | 2.5 s | 10.8 s | 330 km/h (205 mph) | 7:08.679 | 54 : 46 (หน้า : หลัง) | Brembo, 6 (front), 4 (rear) piston calipers, full-floating, ventilated and drilled rotors | 0.26 แม่แบบ:Cd |
| 2020–2022 Nismo | Nissan Premium Midship | ขนาด 3.8 ลิตร VR38DDTT V6 | 447 (600) | 652 (481) | 2.5 s | 10.8 s | 330 km/h (205 mph) | 7:03 | 54 : 46 (หน้า : หลัง) | Brembo, 6 (front), 4 (rear) piston calipers, full-floating, ventilated and drilled rotors | 0.26 แม่แบบ:Cd |
2023– Nismo: 

แรงม้า : 530 ที่ 6400 รอบ/นาที (รุ่นเก่า) ,550 แรงม้า ที่ความเร็วรอบเดิม (รุ่นปี 2016), 565 แรงม้า (รุ่นปี 2017)
ดูเพิ่ม

นิสสัน
แหล่งข้อมูลอื่น

เว็บไซต์นิสสันประเทศไทย
↑  Lap time done in wet condition.
↑  Nissan claimed lap time, unclear whether it's an estimation or not.
จีที-อาร์ โปรโตไทป์ ที่งานโตเกียว ออโต้โชว์ 2001
จีที-อาร์ โปรโตไทป์ ที่งานโตเกียว ออโต้โชว์ 2005
ด้านหลังของจีที-อาร์มีไฟท้ายที่เป็นเอกลักษณ์เฉพาะตัวซึ่งได้รู้จักกันจากสกายไลน์ ซี110 ปี 1972
หน้าจอมัลติฟังก์ชันของจีที-อาร์
ภายในนิสสัน จีที-อาร์ ปี 2014
GT-R ปี 2017
รถต้นแบบ Nissan GT-R50 จัดแสดงโชว์
Nissan GT-R50 by Italdesign คันผลิตจริง

Nissan GT-R T-Spec สี Millinium Jade

GT-R ปี 2023
GT-R NISMO ปี 2023
จีทีอาร์ ในลอนดอน
เครื่องยนต์ VR38DETT
ท่าอากาศยานนานาชาติกลาสโกว์

ท่าอากาศยานนานาชาติกลาสโกว์ (Glasgow International Airport) ตั้งอยู่ใกล้กับเมืองเพรสลีย์ และเรนฟริว ในเรนฟริวไชร์ รองรับการจราจรทางอากาศของเมืองกลาสโกว์ โดยอยู่ห่างจากตัวเมืองไปทางตะวันตกประมาณ 13 กิโลเมตร (8 ไมล์) เป็นท่าอากาศยานที่ใหญ่ที่สุดของสก็อตแลนด์ และเป็นท่าอากาศยานหลักของโลแกนแอร์
สายการบิน

คอนติเนนตัล แอร์ไลน์
เคแอลเอ็ม
เคแอลเอ็ม ให้บริการโดย เคแอลเอ็ม ซิตีฮ๊อปเปอร์
ซูมแอร์ไลน์
ธอมสันฟลาย
บริติช แอร์เวย์
บริติช แอร์เวย์ ให้บริการโดย โลแกนแอร์
บริติช แอร์เวย์ ให้บริการโดย บีเอ ซิตีฟลายเออร์
บีเอ็มไอ
บีเอ็มไอ เรจินัล
บีเอ็มไอเบบี
ปากีสถานอินเตอร์เนชั่นเนลแอร์ไลน์
พีกาซัสแอร์ไลน์
ฟลายโกลบสแปน
ฟลายบี
ยูเอสแอร์เวย์
เวอร์จิ้น แอตแลนติก แอร์เวย์
เอสเอเอส
อีซีย์เจ็ต
เอมิเรตส์
แอร์เบอร์ลิน
แอร์มอลตา
แอร์ลินกัส
ไอซ์แลนด์แอร์
โรงเรียนบ้านบึง (มนูญวิทยาคาร)

| โรงเรียนบ้านบึง (มนูญวิทยาคาร) สำนักงานเขตพื้นที่การศึกษา มัธยมศึกษาเขต 18 Banbung manoonwittayakarn School> ที่ตั้ง |
| --- | --- |
เลขที่ 246 หมู่2 ถนนยุทศาสตร์331 ตำบลหนองอิรุณ อำเภอบ้านบึง จังหวัดชลบุรี
ข้อมูล
ชื่ออื่น: บ.น.ว. / BBM
ประเภท: โรงเรียนรัฐบาล
คำขวัญ: สัจจะ   เมตตา   สามัคคี  มีวินัย
ผู้ก่อตั้ง: ท่านเจ้าคุณพระเขมสารโสภณ
หน่วยงานกำกับ: กระทรวงศึกษาธิการ
รหัส: 1020080317
ผู้อำนวยการ: ดร.นิพนธ์ แจ่มจำรัส
จำนวนนักเรียน: 565คน
สี:     น้ำตาล   เหลือง
เพลง: มาร์ชบึงมนูญ
เว็บไซต์: http://www.bbm.ac.th/
โรงเรียนบ้านบึง (มนูญวิทยาคาร) ตั้งอยู่ที่ 246 หมู่2 ถนนยุทศาสตร์ 331 ตำบลหนองอิรุณ อำเภอบ้านบึง จังหวัดชลบุรี 20220 เป็น โรงเรียนมัธยมศึกษาขนาดกลาง สังกัดสำนักงานเขตพื้นที่การศึกษามัธยมศึกษา เขต 18 เปิดสอนระดับชั้นมัธยมศึกษาตอนต้น และ ตอนปลาย แบบสหศึกษา
ทำเนียบผู้บริหาร

| รายชื่อผู้บริหาร | คนที่ | ตำแหน่ง | วาระ | หมายเหตุ |
| --- | --- | --- | --- | --- |

| นายบุญเลี้ยง คำสิงห์ | 1 | รักษาการครูใหญ่ | 2515-2516 | เป็นผู้บริหารคนแรกของโรงเรียน |

| นายเฉลิมชัย รัตนกรี | 2 | ครูใหญ่ | 1ต.ค.2516-1ม.ย.2518 | - |

| นายชุมเจษฎ์ ปาลกะวงศ์ ณ อยุธยา | 3 | อาจารย์ใหญ่ | 14ก.ค.2518-1ก.ค.2529 | - |

| นายสมดุล ทำเนาว์ | 4 | อาจารย์ใหญ่ | 26ก.ค.2529-16ต.ค.2533 | - |

| นายพูมศักดิ์ เจริญพงษ์ | 5 | ผู้อำนวยการ | 21ธ.ค.2533-13พ.ย.2539 | ดำรงตำแหน่งเป็นผู้อำนวยการคนแรก |

| นายมณี เสตพันธ์ | 6 | ผู้อำนวยการ | 14พ.ย.2539-30ก.ย.2541 | - |

| นายไพโรจน์ นาวาเจริญ | 7 | ผู้อำนวยการ | 25ธ.ค.2541-30ก.ย.2542 | - |

| นายสนั่น ผาวันดี | 8 | ผู้อำนวยการ | 1พ.ค.2543-10พ.ย.2543 | - |

| นางสาวเฉลิดเฉลา แก้วประเคน | 9 | ผู้อำนวยการ | 12ก.ย.2544-21พ.ย.2544 | ผู้อำนวยการหญิงคนแรก |

| นายยุทธนา เรืองไพศาล | 10 | ผู้อำนวยการ | 29พ.ย.2544-18ธ.ค.2550 | - |

| นายเรืองเดช สาระปารัง | 11 | ผู้อำนวยการ | 18ธ.ค.2550-25พ.ย.2557 | ดำรงตำแหน่งยาวนานสุด |

| นายวันชัย ทันสมัย | 12 | ผู้อำนวยการ | 27พ.ย.2557- | - |

| ดร.นิพนธ์ แจ่มจำรัส | 13 | ผู้อำนวยการ | - | ผู้อำนวยการคนปัจจุบัน |
อ้างอิง
อาคารและสิ่งปลูกสร้าง

อาคารเรียน
อาคารมนูญวิทยาคาร เป็นอาคารสูง 2 ชั้น ครึ่ง แบบใหญ่พิเศษ จำนวน 9 ห้องเรียน ศูนย์คอมพิวเตอร์1และ2 รองรับนักเรียน 50คน ห้องประชาสัมพันธ์ ห้องประชุมท่านเจ้าคุณพระเขมสารโสภณ จุ100 คน ห้องเรียนอัจฉิริยะ (smart crassroom) จำนวน50 ที่นั่ง ห้องเก็บข้อสอบ ห้องกิจการนักเรียน ห้องวิชาการ ห้องธุระการ ห้องผู้อำนวยการ ห้องรองผู้อำนวยการ ห้องพัสดุ และห้องสภานักเรียน รวมทั้งหมด 22 ห้อง พร้อมโรงจอดรถชั้นล่าง
อาคารเรียนแบบกึ่งถาวร เป็นอาคารเรียน1ชั้น มีห้องแนะแนว ห้องศิลปะ ห้องดนตรี ห้องนาฎศิลป์ ห้องพยาบาล และห้องเรียนนาฏศิล1ห้องเรียนและ ลานศิลปะ และลานแนะแนว และสหกรณ์โรงเรียน
อาคารวิทยาศาสตร์และห้องสมุด เป็นอาคารสูง 2 ชั้น พร้อมห้องเรียนวิทยาศาสตร์จำนวน 5 ห้องเรียน ด่างล่างเป็นห้องสมุดขนาดใหญ่ และมีห้องชมรมTo Be number One และลานดนตรี
อาคารเรียนแบบปกติ จำนวน 2ชั้น 8 ห้องเรียน ส่วนใหญ่เป็นอาคารเรียนชั้น ม.ปลาย และห้องพักครูพละศึกษา และห้องอาเซียน
อาคารคหกรรม1 เป็นอาคารเรียนการงายอาชืพและเทคโนโลยี (งานช่าง)
อาคารคหกรรม2 เป็นอาคารเรียนการงานอาชืพและเทคโนโลยี (การทำอาหาร) และ มีห้องเรียนเกษตรกรรม
อาคารพระพุทธศาสนา เป็นอาคารเรียนวิชาสังคมศึกษาศาสนาและวัฒนธรรม จุ 50คน
สิ่งปลูกสร้าง
หอประชุมเวฬุพงษ์ จุคนได้ประมาณ1000 คน ใช้เป็นสถานที่จัดกิจกรรมภายในโรงเรียน
โรงอาหารโดม (ใหม่) จุคนได้ 300คน 8 ร้านค้า
สนามบาสเกตบอลแบบมาตราฐาน ทาสี
ถนนรอบโรงเรียน ถนนคอนกรีตเสริมเหล็ก
คอปเปอร์เวย์เชื่อมอาคารมนูญฯและอาคารวิทยาศาสตร์
ห้องน้ำชาย แบบส้วมมาตราฐาน 6 ห้อง
ห้องน้ำหญิง แบบส้วมมาตราฐาน 12 ห้อง
การก่อสร้างในอนาคต

โดมหน้าเสาธง
สนามกีฬาแบบมาตราฐาน
อาคารเรียน
การแข่งขันกีฬาภายใน (บึงมนูญเกมส์)

สีที่มีในการแข่งขัน
สีชมพู
สีแดง
สีฟ้า
สีม่วง
การแข่งขันทักษะฟุตบอลรายการ สพฐ.AP HONDA

รายการ สพฐ. AP HONDA จัดขึ้นเพื่อพาเด็กนักเรียนแข่งขันทักษะ ฟุตบอลเพื่อลุ้นตั๋วเครื่องบินไปยังประเทศอังกฤษ เพื่อฝึกซ้อมกับสโมสรแมนเชสเตอร์ยูไนเต็ต
| ปีที่แข่ง | รายชื่อนักฟุตบอล | ผู้ฝึกสอน | รอบคัดเลือก | อันดับ | สนาม |  |
| --- | --- | --- | --- | --- | --- | --- |

| 2015 | นักกีฬาฟุตบอลเยาวชนโรงเรียนบ้านบึง (มนูญวิทยาคาร) | นายเมธัส เกสารัตน์ | ผ่านรอบคัดเลือก | เข้าร่วม | กกท.หัวหมาก 1 |  |
| 2016 | นักกีฬาฟุตบอลเยาวชนโรงเรียนบ้านบึง (มนูญวิทยาคาร) | นายเมธัส เกสารัตน์ | ผ่านรอบคัดเลือก | ชนะเลิศระดับภาคกลาง | กกท.หัวหมาก 1 |  |
ดูเพิ่ม

โรงเรียนวัดเขาไผ่ (เชี่ยววิทยาคุณ)
รายชื่อโรงเรียนในจังหวัดชลบุรี